Бамбергскі кафедральны сабор

Бамбергскі кафедральны сабор (афіцыйна Бамбергскі кафедральны сабор Святога Пятра і Святога Георгія, ням.: Bamberger Dom, Bamberger Dom St. Peter und St. Georg) — адзін з сямі імперскіх сабораў Германіі. Гісторыя Будаўніцтва сабора пачалося ў 1004 годзе па загаду Генрыха Святога і скончылася ў 1012 года. Асвячэнне адбылося 6 мая 1012 года. У 1081 годзе сабор быў пашкоджаны пажарам. У 1111 годзе Ота Бамбергскі асвяціў зноў пабудаваны сабор. Пасля яшчэ аднаго пажару, у 1215 годзе пачалося будаўніцтва трэцяга па ліку сабора. Ён быў асвечаны 6 мая 1237 года. У саборы знаходзяцца пахаванні вядомых асоб, у тым ліку самога Генрыха Святога, яго жонкі Кунігунды, папы рымскага Клімента II — адзінага папы, пахаванага ў Германіі, і першага караля Германіі з дынастыі Штаўфенаў Конрада III. Сёння Бамбергскі кафедральны сабор уяўляе сабой узор раманскай архітэктуры, даўжыня - 94 м, шырыня - 28 м, вышыня будынка 26 м. Па вуглах пабудаваныя чатыры вежы па 81 м у вышыню кожная. У вежах сустракаюцца элементы готыкі. Падчас Другой сусветнай вайны Бамберг практычна не пацярпеў, рэканструкцыя або аднаўленне сабора не патрабавалася. Сабор - частка старога горада, уключанага ў 1993 годзе ў Сусветную спадчыну ЮНЕСКА. Спасылкі На Вікісховішчы ёсць медыяфайлы па тэме Бамбергскі кафедральны сабор Bamberg Cathedral Архівавана 20 верасня 2012. Kunst & Kultur — Der Bamberger Dom Архівавана 17 кастрычніка 2014.